සමස්ත ලංකා පාසල් වුෂු තරඟාවලියේදී රන් පදක්කම් 12 ක් දිනා ගත් මොරටුව වේල්ස් කුමර විද්‍යාලීය කණ්ඩායම බාලක අංශයේ සමස්ත සූරතාවය ජය ගත්තේය.රන් පදක්කම් 05 ක් දිනා ගනිමින් කොළඹ ආනන්ද විද්‍යාලීය කණ්ඩායම එම අංශයේ අනු සූරයන් බවට පත් විය.බාලිකා අංශයේ සූරතාවය කොළඹ විශාකා විද්‍යාලයටත් අනු සූරතාවය කොළඹ මියුසියස් විද්‍යාලයටත් හිමි විය.මිශ්‍ර අංශයේ ප්‍රථම ස්ථානය පිළියන්දල මධ්‍ය මහා විද්‍යාලීය කණ්ඩායමටත්, එහි දෙවන ස්ථානය ගොතටුව ගිගල්ස් ජාත්‍යන්තර පාසලටත් හිමි විය.පසුගියදා සුගතදාස ගෘහස්ත ක්‍රීඩාංගණයේදී පැවැති මේ සූරතාවලියේදී වේල්ස් කුමර විද්‍යාලය වෙනුවෙන් පැතුම් පූර්ණ, ජිනිත රන්මල්, සඳරු එරංජන, රගිත විමුක්ති, රංගික හසරංග, සමීීර මධුවන්ත සහ විරාජ් දේනුක රන් පදක්කම් දිනා ගත්හ.රන් පදක්කම් 02 ක් දිනාගත් ලාබාලතම ක්‍රීඩක පැතුම් පූර්ණ වයස 1 3 න් පහළ දක්ෂතම ක්‍රීඩකයා ලෙසත්, රන් පදක්කම් 02 ක් හා 01 රිදී පදක්කමක් දිනා ගනිමින් සඳරු එරංජන 15 න් පහළ දක්ෂතම ක්‍රීඩකයා ලෙසත් රන් පදක්කම් 03 ක් දිනා ගනිමින් විරාජ් දේනුක වයස 17 න් පහළ දක්ෂතම ක්‍රීඩකයා ලෙසත් තේරී පත්වූහ..